CELEX: 52017PC0619
Language: et
Date: 2017-10-24
Title: Ettepanek: NÕUKOGU MÄÄRUS, millega kehtestatakse suhkrusektori toodangumaksud ja lisamaksu arvutamiseks vajalik koefitsient turustusaastaks 1999/2000 ning suhkrusektori toodangumaksud turustusaastaks 2000/2001

EUROOPA KOMISJON
            Brüssel,24.10.2017
            COM(2017) 619 final
            2017/0269(NLE)
            Ettepanek:
            NÕUKOGU MÄÄRUS,
            millega kehtestatakse suhkrusektori toodangumaksud ja lisamaksu arvutamiseks vajalik koefitsient turustusaastaks 1999/2000 ning suhkrusektori toodangumaksud turustusaastaks 2000/2001 
            {SWD(2017) 348 final}
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               9. veebruaril 2017 tegi Euroopa Kohus otsuse kohtuasjas C-585/15, Raffinerie Tirlemontoise SA vs. État belge, millega tunnistati kehtetuks komisjoni 12. oktoobri 2000. aasta määrus (EÜ) nr 2267/2000, millega määratakse kindlaks 1999/2000. turustusaasta toodangumaksud ja lisamaksu arvutamise koefitsient suhkrusektoris, ning komisjoni 11. oktoobri 2001. aasta määrus (EÜ) nr 1993/2001, millega määratakse kindlaks 2000/2001. turustusaasta toodangumaksud suhkrusektoris.
            
            
               Kõnealustel turustusaastatel kehtinud maksud määras algselt kindlaks komisjon vastavalt nõukogu 13. septembri 1999. aasta määrusele (EÜ) nr 2038/1999 suhkrusektori turgude ühise korralduse kohta. Kõnealuse määrusega nähti ette suhkrusektori isefinantseerimise süsteemi paindlike toodangumaksude abil. 
            
            
               Vastavalt nõukogu määrusele (EÜ) nr 2038/1999 tugineb suhkrusektori turgude ühine korraldus põhimõttele, et tootjad peaksid kandma täielikku finantsvastutust kahjude eest, mis on tekkinud mõnel turustusaastal ühenduse kvoodi alusel toodetud ja ühendusesisest tarbimist ületava toodanguosa müügist, ning ettevõtjatele eraldatud tootmiskvootide alusel diferentseeritud müügihinnatagatiste korrale.
            
            
               Finantsvastutus peab olema tagatud tootjate kogu A- ja B-suhkru toodangult makstava põhitoodangumaksuga, mis ei tohi ületada 2 % valge suhkru sekkumishinnast, ning B-suhkru toodangult makstava B-maksuga, mis ei tohi ületada 37,5 % kõnealusest hinnast. Kui kõnealused maksud ei võimalda muuta suhkrutootmist mõnel turustusaastal täielikult isefinantseeritavaks, nähti määrusega (EÜ) nr 2038/1999 ette tootjatele lisamaksu kehtestamine. Määruse (EÜ) nr 2038/1999 artikliga 33 nähti ette maksude arvutamisel arvesse võetavad tegurid.
            
            
               Eespool nimetatud otsuses ei seadnud kohus kahtluse alla toodangumaksusüsteemi ega põhimõtet, et suhkrutootjad pidid kandma täielikku finantsvastutust kahjude eest, mis mõnel turustusaastal on tekkinud kvoodi alusel toodetud ja liidusisest tarbimist ületava toodanguosa müügist, ning olid seega kohustatud kvoodi alusel toodetud toodangult tasuma maksu, mille määras kindlaks komisjon, et katta turustusaastate 1999/2000 ja 2000/2001 jooksul tekkinud kahjum.
            
            
               Euroopa Kohus on siiski otsustanud, et komisjon on teinud vigu kõnealuseks ajavahemikuks kehtestatud aastamaksude arvutamisel vastavalt nõukogu määrusele (EÜ) nr 2038/1999. Kohus leidis, et meetod, mida komisjon oma määrustes (EÜ) nr 2267/2000 ja (EÜ) nr 1993/2001 toodangumaksude kehtestamiseks kasutas, oli vale, sest tulemuseks oli kaetavate kulude ülehindamine ja seega suhkrutootjate ülemaksustamine.
            
            
               Kohtuotsus on seoses turustusaastate 1999/2000 ja 2000/2001 maksude täpse summaga jätnud õigusliku lünga. Seepärast tuleb kohtuotsuse täitmiseks asendada kõnealuste turustusaastate kohta kehtivad maksud uutega, mis arvutatakse vastavalt kohtu kinnitatud meetodile ja on olemuselt tagasiulatuva mõjuga. 
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               
                  Vastavalt Euroopa Liidu toimimise lepingu artiklile 266 „nõutakse institutsioonilt, organilt või asutuselt, kelle õigusakt on tunnistatud tühiseks, [---] Euroopa Liidu Kohtu otsuse täitmiseks vajalike meetmete võtmist”. Seega tuleb pärast määruste (EÜ) nr 2267/2000 ja (EÜ) nr 1993/2001 kehtetuks tunnistamist määrata kõnealuse ajavahemiku kohta kindlaks uued maksud.
               
               
                  Suhkrusektori ühise turukorralduse raamistik on alates 1999. aastast muutunud. Nõukogu määrus (EÜ) nr 2038/1999 tunnistati kehtetuks ja asendati nõukogu määrusega (EÜ) nr 1260/2001, mis tunnistati kehtetuks ja asendati nõukogu määrusega (EÜ) nr 318/2006, mis omakorda tunnistati kehtetuks ja asendati seejärel nõukogu määrusega (EÜ) nr 1234/2007. Nõukogu määrus (EÜ) nr 1234/2007 tunnistati kehtetuks ja asendati nõukogu määrusega (EL) nr 1308/2013. Järelikult ei saa nõukogu määrus (EÜ) nr 2038/1999 enam olla maksude korrigeerimise õiguslik alus. Seega ei ole komisjonil volitusi võtta vastu otsuse rakendamiseks vajalikku parandavat õigusakti. 
               
               
                  Vastavalt Euroopa Liidu toimimise lepingu artikli 43 lõikele 3 võtab nõukogu komisjoni ettepaneku alusel vastu toodangumaksude kehtestamise meetmed. Võttes arvesse kavandatud määruse olemust, näib ELi toimimise lepingu artikli 43 lõige 3 olevat sobiv õiguslik alus, et määrata kindlaks korrigeeritud suhkrumaksud kõnealuste turustusaastate kohta.
               
               
                  Eespool nimetatud otsuses on kohus selgitanud välja kõik tegurid, mida tuleb arvesse võtta keskmise kahjumi arvutamisel nõukogu määruse (EÜ) nr 2038/1999 artikli 33 tähenduses, mida tuleb kasutada toodangumaksudega kaetava kogukahjumi hindamiseks. Täpsemalt jagatakse keskmise kahjumi arvutamiseks tegelik makstud toetussumma eksporditud üldkogustega, olenemata sellest, kas need eksporditi toetusega või mitte. Kohtu osutatud uue meetodi kohaldamine vähendab kõnealuse ajavahemiku kohta kehtestatud maksudega kaetavat keskmist kahjumit ja kogukahjumit märkimisväärselt.
               
               
                  Seega kehtestatakse kavandatud määrusega turustusaastateks 1999/2000 ja 2000/2001 suhkru toodangumaksud, mis arvutatakse ümber Euroopa Kohtu poolt täpsustatud metoodika põhjal. See võimaldab liikmesriikidel arvutada kõnealuses ajavahemikus tasutud ülemääraste maksude tõttu suhkrutootjatele tagastatava summa. Liikmesriigid peaksid korraldama läbivaadatud maksude kohaldamisest tuleneva tagasimaksmise suhkrutootjatele kooskõlas liikmesriikides kehtivate õigusaktidega, sealhulgas riiklike aegumistähtaegadega. Nad peaksid tagama, et ettevõtjatele, kes taotlesid tagasimaksmist õigustatult ja õigel ajal, makstaks hüvitist.
               
               
                  Lisaks mõjutab turustusaastatel 1999/2000 ja 2000/2001 kehtinud toodangumaksude läbivaatamine summat, mida suhkrutootjad pidid suhkrupeedikasvatajatele maksma vastavalt A- ja B-maksude maksimumsumma ning asjaomaste turustusaastate eest tegelikult tasutud kõnealuste maksude vahele.
               
               
                  Vastavalt suhkrusektori turgude ühisele korraldusele, mis kehtis kuni 2006. aastani, maksid toodangumakse suhkrutootjad, kuid nad said 60 % vastavast maksukulust tagasi suhkrupeedikasvatajate arvel, makstes suhkrupeedi eest madalamat hinda. Kui maksusummad on kehtestatud allpool A- ja B-maksu piirmäära (st vastavalt 2 % ja 37,5 % valge suhkru sekkumishinnast), peavad suhkrutootjad määruse (EÜ) nr 2038/1999 artikli 36 lõike 2 kohaselt maksma suhkrupeedimüüjatele 60 % kõnealuse maksu maksimumsumma ja tegelikult tasutud põhimaksu või B-maksu summa vahest. 
               
            
         
         
            
               
                  Seepärast kehtestatakse käesoleva parandava õigusaktiga läbivaadatud summad, mille alusel teevad suhkrutootjad suhkrupeedimüüjatele tagasimakseid. Suhkrupeedimüüjatele tuleb hüvitada üksnes vanade ja uute summade vahe.
               
               
                  Suhkrumaksude tagasimaksmine kujutab endast algselt ELi omavahenditesse makstud suhkrumaksude korrigeerimist. Liikmesriigid peavad kehtestama uutel maksudel põhinevad uued suhkru suhkrumaksuõigused hiljemalt 30. septembriks 2018.
               
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               Komisjon on esitanud liikmesriikidele töödokumendi seoses korrigeeritud suhkrumaksude kindlaksmääramisega ja kohtu 9. veebruari 2017. aasta otsuse järelmeetmete. Kõnealune töödokument esitati põllumajandusturgude ühise korralduse komiteele ja seda arutati 28. septembril 2017. 
            
            
               Mitmed liikmesriigid kutsusid komisjoni üles koostama makse korrigeerivat õigusakti, mis peaks sisaldama nõuet hüvitada asjaomastel aastatel ülemääraseid makse maksnud suhkrutootjatele asjaomaste liikmesriikide poolt tehtud või tehtavate tagasimaksete intress liidu eelarvest. Samuti tegid mõned delegatsioonid ettepaneku intressi arvutamiseks üleeuroopalise ühtse määraga.
            
            
               4.MÕJU EELARVELE
            
            
               
                  Turustusaastatel 1999/2000 ja 2000/2001 kehtinud suhkrutoodangumaksude läbivaatamine toob kaasa 116 318 466 euro suuruse negatiivse korrektsiooni, mis kaetakse ELi eelarve omavahenditest. Lisaks kõnealusele summale võivad liikmesriigid komisjonilt taotleda nende poolt vastavalt siseriiklikule õigusele tegelikult tasutud intressi tagasimakset asjaomaste aastate jooksul kogutud ülemääraste maksude eest. Viimati nimetatud kulud tuleb asjaomastel liikmesriikidel vastava maksekinnituse esitamise alusel eraldi kanda ELi eelarvesse.
               
               
                   5.
                        MUU TEAVE
               
            
            
               Koos käesoleva nõukogu määruse ettepanekuga avaldab komisjon talituste töödokumendi, et selgitada teatavaid põhisumma ja intressi tagasimaksmise, suhkrupeedimüüjatele tagasimaksmise, raamatupidamisarvestuse korra ja tagasimaksmise jälgimisega seotud tegureid.
            
            
            
               2017/0269 (NLE)
            
            
               Ettepanek:
            
            
               NÕUKOGU MÄÄRUS,
            
            
               millega kehtestatakse suhkrusektori toodangumaksud ja lisamaksu arvutamiseks vajalik koefitsient turustusaastaks 1999/2000 ning suhkrusektori toodangumaksud turustusaastaks 2000/2001 
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 43 lõiget 3,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Nõukogu määruse (EÜ) nr 2038/1999
                  1
                artikli 33 lõikega 8 ja artikli 34 lõikega 5 anti komisjonile õigus võtta vastu üksikasjalikud eeskirjad suhkrusektori turgude ühise korralduse raames kvoodiomanikelt kogutava põhitoodangumaksu ja lisamaksu arvutamise koefitsiendi kohta.
            
            
               (2)Komisjoni määrustes (EÜ) nr 2267/2000
                  2
                ja (EÜ) nr 1993/2001
                  3
                on sätestatud toodangumaksud ja lisamaksu arvutamise koefitsient suhkrusektoris. 
            
         
         
            
               (3)Suhkrusektori ühise turukorralduse reformi raames tunnistati määrus (EÜ) nr 2038/1999 kehtetuks ja asendati nõukogu määrusega (EÜ) nr 1260/2001
                  4
               . Määrus (EÜ) nr 1260/2001 tunnistati kehtetuks ja asendati nõukogu määrusega (EL) nr 318/2006
                  5
               . Määrusega (EÜ) nr 318/2006, mis tunnistati hiljem kehtetuks ja lisati nõukogu määrusesse (EÜ) nr 1234/2007,
                  6
                asendati süsteem, kus tootmiskvoodikorda isefinantseeritakse muutlike suhkrutoodangumaksudega, uue toodangumaksuga, mille eesmärk on aidata rahastada suhkrusektori ühise turukorralduse raames tekkivaid kulusid. Kõnealust ajutist toodangumaksu kohaldati Euroopa Parlamendi ja nõukogu määruse (EL) nr 1308/2013
                  7
                (millega tunnistati kehtetuks ja asendati määrus (EÜ) nr 1234/2007) alusel kuni 30. septembrini 2017. 
            
            
               (4)9. veebruari 2017. aasta otsusega
                  8
                tühistas Euroopa Kohus määrused (EÜ) nr 2267/2000 ja (EÜ) nr 1993/2001. Oma otsuses leidis kohus, et nõukogu määruse (EÜ) nr 2038/1999 artikli 33 lõiget 1 tuleb tõlgendada nii, et keskmise kahjumi arvutamisel tuleb kõnealuse sättega hõlmatud toodete eksporditoetustega seotud tegelike kulude kogusumma jagada kõnealuste toodete eksporditud koguste kogusummaga, olenemata sellest, kas eksporditoetusi on nimetatud toodete eest tegelikult makstud või mitte. 
            
            
               (5)Ühtlasi leidis kohus, et määruse (EÜ) nr 2038/1999 artikli 33 lõiget 2 tuleb tõlgendada nii, et toodangumaksude üldsumma arvutamisel tuleb arvesse võtta keskmine kahjum, mille arvutamiseks jagatakse kõnealuse sättega hõlmatud toodete eest tegelikult makstud eksporditoetuste kogusumma ekspordikoguste kogusummaga, olenemata sellest, kas eksporditoetusi on  nende koguste eest tegelikult makstud või mitte. 
            
            
               (6)Seepärast on kohtu otsuse täitmiseks vaja määrata kindlaks asjakohased toodangu- ja lisamaksud.
            
            
               (7)Täpsemalt jagatakse keskmise kahjumi arvutamiseks tegelik makstud toetussumma toetuskõlbulike toodete eksporditud üldkogustega, olenemata sellest, kas need eksporditi toetusega või mitte. Kohtu osutatud meetodi kohaldamine vähendab kõnealuse ajavahemiku kohta kehtestatud maksudega kaetavat keskmist kahjumit ja kogukahjumit märkimisväärselt.
            
            
               (8)Lisaks mõjutab turustusaastatel 1999/2000 ja 2000/2001 kehtinud toodangumaksude läbivaatamine summat, mida suhkrutootjad pidid suhkrupeedikasvatajatele maksma vastavalt A- ja B-maksude maksimumsumma ning asjaomaste turustusaastate eest tegelikult tasutud kõnealuste maksude vahele.
            
            
               (9)Vastavalt suhkrusektori turgude ühise korralduse eeskirjadele, mis kehtisid kuni 2006. aastani, maksid makse suhkrutootjad, kuid nad said 60 % vastavast maksukulust tagasi suhkrupeedikasvatajate arvelt, makstes suhkrupeedi eest madalamat hinda. Määruse (EÜ) nr 2038/1999 artikli 36 lõikes 2 on sätestatud, et kui maksusummad on kehtestatud allpool A- ja B-maksu piirmäära (st vastavalt 2 % ja 37,5 % valge suhkru sekkumishinnast), peavad suhkrutootjad maksma suhkrupeedimüüjatele 60 % kõnealuse maksu maksimumsumma ning tegelikult tasutud põhimaksu või B-maksu summa vahest. 
            
            
               (10)Seepärast tuleks kehtestada läbivaadatud summad, mille alusel teevad suhkrutootjad suhkrupeedimüüjatele tagasimakseid. Suhkrupeedimüüjatele tuleb hüvitada üksnes vanade ja uute summade vahe.
            
            
               (11)Turustusaastal 1999/2000 on maksudega katmata kogukahjum, mida arvutatakse ümber kohtu osutatud meetodi kohaselt, 66 941 664 eurot. Määruse (EÜ) nr 2038/1999 artikli 34 lõikes 2 osutatud koefitsient tuleks vastavalt kindlaks määrata ning seda tuleks kohaldada kõnealuse turustusaasta suhtes tagasiulatuvalt.
            
            
               (12)Turustusaastal 2000/2001 on maksudega katmata kogukahjum, mida arvutatakse kohtu osutatud meetodi kohaselt, 49 376 802 eurot.
            
            
               (13)Õiguskindluse ja eri liikmesriikide asjaomaste ettevõtjate ühetaolise kohtlemise huvides on vaja sätestada käesoleva määrusega kehtestatavate maksude kindlaksmääramise kuupäev, nagu on osutatud nõukogu määruse (EL, Euratom) nr 609/2014
                  9
                artikli 2 lõike 2 teises ja kolmandas lõigus. 
            
            
               (14)Ettevõtjatelt nõuti turustusaastate 1999/2000 ja 2000/2001 eest makse liiga palju. Liikmesriigid peaksid korraldama läbivaadatud maksude kohaldamisest tuleneva tagasimaksmise ettevõtjatele kooskõlas kehtivate riiklike õigusaktide, sealhulgas riiklike aegumistähtaegadega. Nad peaksid tagama, et ettevõtjatele, kes taotlesid tagasimaksmist õigustatult ja õigel ajal, makstaks hüvitist.
            
            
               (15)Käesolevas määruses sätestatud toodangumaksude arutamist ja lisamakse tuleks kohaldada alates määruste (EÜ) nr 2267/2000 ja (EÜ) nr 1993/2001 jõustumisest,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               1.Turustusaastate 1999/2000 ja 2000/2001 eest tasutavad toodangumaksud suhkrusektoris on kindlaks määratud lisa punktis 1.
            
            
               2.Turustusaasta 1999/2000 eest tasutava lisamaksu arvutamiseks vajalik koefitsient on kindlaks määratud lisa punktis 2.
            
            
               3.Suhkrutootjate poolt suhkrupeedimüüjatele seoses A- ja B-maksudega turustusaasta 2000/2001 eest tasumisele kuuluv summa on kindlaks määratud lisa punktis 3.
            
            
               Artikkel 2
            
            
               Käesoleva määrusega kehtestatud maksude kindlaksmääramise kuupäev, millele on osutatud määruse (EL, Euratom) nr 609/2014 artikli 2 lõike 2 teises ja kolmandas lõigus, on hiljemalt 30. september 2018.
            
         
         
            
               Artikkel 3
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Artiklit 1 kohaldatakse siiski alates:
            
            
               –13. oktoobrist 2000 turustusaasta 1999/2000 suhtes, 
            
            
               –12. oktoobrist 2001 turustusaasta 2000/2001 suhtes.
            
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
            
            
               FINANTSSELGITUS
            
            
            
                     
                        FINANTSSELGITUS
                     
                  
                  
                     
                        FS/17/4938476
                     
                  
               
                     
                  
                  
                     
                        6.2.2017.1
                     
                  
               
                     
                  
                  
                     
                        KUUPÄEV: 6.9.2017
                     
                     
                  
               
                     
                        1.
                     
                  
                  
                     
                        EELARVERUBRIIK:
                     
                     
                        Vt eelarveprognoos.
                     
                     
                     
                        Peatükk 1 1 – Artikkel 1 1 0 (2005/2006. turustusaasta ja eelnevate aastatega seotud toodangumaksud):
                     
                     
                     
                        05 07 02 (vaidluste lahendamine)
                     
                     
                  
                  
                     
                        ASSIGNEERINGUD:
                     
                     
                        B2017
                     
                     
                        Eelarveprojekt 2018.
                     
                     
                     
                        p.m.; 
                     
                     
                        p.m.          
                     
                     
                        29 miljonit eurot
                     
                     
                        22,3 miljonit eurot
                     
                  
               
                     
                        2.
                     
                  
                  
                     
                        NIMI:
                     
                     
                     
                        NÕUKOGU MÄÄRUS, millega kehtestatakse suhkrusektori toodangumaksud ja lisamaksu arvutamiseks vajalik koefitsient turustusaastaks 1999/2000 ning suhkrusektori toodangumaksud turustusaastaks 2000/2001
                     
                  
               
                     
                        3.
                     
                  
                  
                     
                        ÕIGUSLIK ALUS:
                     
                     
                     
                        Euroopa Liidu toimimise lepingu artikli 43 lõige 3.
                     
                  
               
                     
                        4.
                     
                  
                  
                     
                        EESMÄRGID:
                     
                     
                        Käesoleva määruse eesmärk on kehtestada turustusaastateks 1999/2000 ja 2000/2001 tagasiulatuvalt suhkru põhitoodangumaksud, mis arvutatakse ümber Euroopa Kohtu poolt täpsustatud metoodika põhjal.
                     
                  
               
                     
                        5.
                     
                  
                  
                     
                        FINANTSMÕJU
                     
                  
                  
                     
                        12-KUULINE PERIOOD 
                        
                           (miljonites eurodes)
                     
                  
                  
                     
                        EELARVEAASTA
                     
                     
                        2018
                     
                     
                        (miljonites eurodes)
                     
                  
                  
                     
                        EELARVEAASTA
                     
                     
                        2019
                     
                     
                        (miljonites eurodes)
                     
                  
               
                     
                        5.0
                     
                  
                  
                     
                        KULUD
                     
                     
                        –
                              ELi EELARVEST MAKSTAVAD 
                           (TOETUSED/SEKKUMISED)
                     
                     
                        –
                              RIIGIASUTUSED
                     
                     
                        –
                              MUUD
                     
                  
                  
                     
                     
                        102,2
                     
                  
                  
                     
                     
                        102,2
                     
                  
                  
                     
                     
                        Ei kohaldata
                     
                  
               
                     
                        5.1
                     
                  
                  
                     
                        TULUD
                     
                     
                        –
                              ELi OMAVAHENDID 
                           (LÕIVUD/TOLLIMAKSUD) – vt märkused
                     
                     
                        –
                              RIIGISISESED
                     
                  
                  
                     
                     
                        -93,1
                     
                  
                  
                     
                     
                        -93,1
                     
                  
                  
                     
                     
                        Ei kohaldata
                     
                  
               
                     
                        5.2
                     
                  
                  
                     
                        ARVUTAMISMEETOD:
                     
                     
                        vt märkused
                     
                  
               
                     
                        6.0
                     
                  
                  
                     
                        KAS PROJEKTI SAAB RAHASTADA JOOKSVA EELARVE ASJAOMASES PEATÜKIS KIRJENDATUD ASSIGNEERINGUTEST?
                     
                  
                  
                     
                        Ei kohaldata
                     
                  
               
                     
                        6.1
                     
                  
                  
                     
                        KAS PROJEKTI SAAB RAHASTADA ASSIGNEERINGUTE ÜMBERPAIGUTAMISEGA JOOKSVA EELARVE PEATÜKKIDE VAHEL?
                     
                  
                  
                     
                          
                     
                     
                        Ei
                     
                  
               
                     
                        6.2
                     
                  
                  
                     
                        KAS ON VAJA LISAEELARVET?
                     
                  
                  
                     
                        Ei
                     
                  
               
                     
                        6.3
                     
                  
                  
                     
                        KAS TULEVASTESSE EELARVETESSE ON VAJA KIRJENDADA ASSIGNEERINGUID?
                     
                  
                  
                     
                        vt märkused
                     
                  
               
                     
                        MÄRKUSED:
                     
                     
                     
                        9. veebruaril 2017 tegi Euroopa Kohus otsuse kohtuasjas C-585/15, Raffinerie Tirlemontoise SA vs. État belge, millega tunnistati kehtetuks komisjoni 12. oktoobri 2000. aasta määrus (EÜ) nr 2267/2000, millega määratakse kindlaks 1999/2000. turustusaasta toodangumaksud ja lisamaksu arvutamise koefitsient suhkrusektoris, ning komisjoni 11. oktoobri 2001. aasta määrus (EÜ) nr 1993/2001, millega määratakse kindlaks 2000/2001. turustusaasta toodangumaksud suhkrusektoris.
                     
                     
                        Otsuses järgiti kohtu poolt 27. septembril 2012. aastal kohtuasjas Jülich II
                           10
                         tehtud otsuses kasutatud põhjendust, milles selgitati asjakohast meetodit, mida oleks tulnud kasutada suhkrumaksude arvutamisel. Selle tulemusena on üksikisikutel õigus saada hüvitist asjaomastel turustusaastatel seoses kehtetute toodangumaksudega alusetult makstud summade eest. Sellised ülemäärased maksud on kantud liidu eelarvesse pärast seda, kui on arvatud maha sissenõudmiskulud, mille liikmesriigid võivad nõukogu otsuse 2014/335/(EL, Euratom) (Euroopa ühenduste omavahendite süsteemi kohta) artikli 2 lõike 3 kohaselt endale jätta. 
                     
                     
                        Käesoleva parandava õigusaktiga kehtestatakse turustusaastateks 1999/2000 ja 2000/2001 tagasiulatuvalt suhkrutoodangumaksud, mis arvutatakse ümber Euroopa Kohtu poolt kohtuasjas Jülich II täpsustatud metoodika põhjal. Kohtuotsuse järgi ja alusetu rikastumise vältimise põhimõtte kohaselt peab vanade ja ümberarvutatud maksude vahe tagasimakse ettevõtjatele sisaldama tasandusintressi, mis põhineb liikmesriigi õigusnormidel. 
                     
                     
                        Liikmesriikidele hüvitatav kogusumma on järgmine.
                     
                     
                        Omavahendid: põhisumma
                     
                     
                        66,9 miljonit eurot turustusaastaks 1999/2000 ja 49,4 miljonit eurot turustusaastaks 2000/2001; kokku 116,3 miljonit eurot * 80 % =  93,1 miljonit eurot makse pärast sissenõudmiskulude mahaarvamist.
                     
                     
                     
                        Tasandusintress
                     
                     
                        Taotletav tasandusintress ei ole lisatud omavahendite summa hulka. Intressimäärad määratakse kindlaks liikmesriikide õigusaktide alusel, mistõttu ei saa lõplikku summat praegu kindlaks määrata. Kohtuasjast Jülich saadud ja siseriiklikke intressimäärasid käsitleva teabe alusel ning eeldades, et keskmised intressikulud on 5 % aastas, suurendataks turustusaastast 1999/2000 saadaolevat põhisummat 90 % intressi võrra (18*5 %) ja turustusaastast 2000/2001 saadaolevat põhisummat suurendatakse 85 % (17*5 %).  
                     
                     
                        Seega on hinnangulised intressikulud kokku (66,9*90 %) + (49,4*85 %) =  102,2 miljonit eurot.
                     
                     
                     
                        Tasandusintressi summa makstakse eelarverubriigi 05 07 02 (vaidluste lahendamine) alt. Maksed tehakse eelduste kohaselt 2018. eelarveaastal.
                     
                     
                  
               
         
         
            
                  
                     (1)
                  Nõukogu 13. septembri 1999. aasta määrus (EÜ) nr 2038/1999 suhkrusektori turgude ühise korralduse kohta (EÜT L 252, 25.9.1999, lk 1). 
               
               
                  
                     (2)
                  Komisjoni 12. oktoobri 2000. aasta määrus (EÜ) nr 2267/2000, millega määratakse kindlaks turustusaastal 1999/2000 kehtivad toodangumaksud ja lisamaksu arvutamiseks vajalik koefitsient suhkrusektoris (EÜT L 259, 13.10.2000, lk 29).
               
               
                  
                     (3)
                  Komisjoni 11. oktoobri 2001. aasta määrus (EÜ) nr 1993/2001, millega määratakse kindlaks suhkrusektori toodangumaksud turustusaastaks 2000/2001 (EÜT L 271, 12.10.2001, lk 15).
               
               
                  
                     (4)
                  Nõukogu 19. juuni 2001. aasta määrus (EÜ) nr 1260/2001 suhkrusektori turgude ühise korralduse kohta (EÜT L 178, 30.6.2001, lk 1).
               
               
                  
                     (5)
                  Nõukogu 20. veebruari 2006. aasta määrus (EÜ) nr 318/2006 suhkrusektori turgude ühise korralduse kohta (ELT L 58, 28.2.2006, lk 1).
               
               
                  
                     (6)
                  Nõukogu 22. oktoobri 2007. aasta määrus (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT L 299, 16.11.2007, lk 1).
               
               
                  
                     (7)
                  Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).
               
               
                  
                     (8)
                  Kohtuasi C-585/15, Raffinerie Tirlemontoise, ECLI:EU:C:2017:105.
               
               
                  
                     (9)
                  Nõukogu 26. mai 2014. aasta määrus (EL, Euratom) nr 609/2014 meetodite ja menetluse kohta, millega tehakse kättesaadavaks traditsioonilised, käibemaksupõhised ja kogurahvatulul põhinevad omavahendid, ning muude sularahavajaduste rahuldamiseks vajalike meetmete kohta (ELT L 168, 7.6.2014, lk 39).
               
               
                  
                     (10)
                  Liidetud kohtuasjad C-113/10, C-147/10 ja C-234/10, Zuckerfabrik Jülich jt, ECLI:EU:C:2012:591.
               
            
      
    ---documentbreak--- 
      
         
               EUROOPA KOMISJON
            Brüssel,24.10.2017
            COM(2017) 619 final
            LISA
            järgmise dokumendi juurde:
            Ettepanek:NÕUKOGU MÄÄRUS,
            millega kehtestatakse suhkrusektori toodangumaksud ja lisamaksu arvutamiseks vajalik koefitsient turustusaastaks 1999/2000 ning suhkrusektori toodangumaksud turustusaastaks 2000/2001
            {SWD(2017) 348 final}
            
               
         
         
            
                     
                        1.
                     
                  
                  
                     
                         Artikli 1 lõikes 1 osutatud toodangumaksud suhkrusektoris
                     
                     
                  
               
                     
                     
                        2. 
                     
                  
                  
                     
                     
                         Artikli 1 lõikes 2 osutatud koefitsiendid lisamaksude arvutamiseks turustusaastal 1999/2000: 0,10034
                     
                     
                  
               
                     
                        3.
                     
                  
                  
                     
                         Summa, mille suhkrutootjad peavad maksma suhkrupeedikasvatajatele vastavalt B-maksu maksimumsumma ning tegelikult tasutud maksu vahele, millele on osutatud artikli 1 lõikes 3.
                     
                     
                  
               
            
               
                  (1)
               
                Täiendav hind seoses B-maksuga standardkvaliteediga suhkrupeedi tonni kohta (eurodes).